
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/33/2026 8726201208 09. 07. 2026 JUDr. Monika Heldáková ECLI:SK:OSPP:2026:8726201208.4
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci starostlivosti súdu o maloletú A. B., nar. XX. XX. XXXX, bytom ako otec, zastúpenú procesným opatrovníkom: Úradom práce, sociálnych vecí a rodiny Kežmarok, dieťa rodičov – matky C. D. E., nar. XX. XX. XXXX, trvale bytom F., G. XXX/XX, a otca H. B., nar. XX. XX. XXXX, trvale bytom I. I. E., I.. J.. F. XXX/XXX, o návrhu matky na zmenu úpravy rodičovských práv a povinností rodičov k maloletému dieťaťu, takto rozhodol: I. S c h v a ľ u j e rodičovskú dohodu v tomto znení: Mení rozsudok Okresného súdu Liptovský Mikuláš č. k. RK-10P/13/2023 - 244 zo dňa 25. 07. 2023 tak, že maloletá A. B., nar. XX. XX. XXXX s a z v e r u j e do osobnej starostlivosti otca H. B., nar. XX. XX. XXXX. Obaja rodičia s ú oprávnení a povinní maloletú zastupovať v bežných veciach a spravovať jej majetok. Matka sa zaväzuje prispievať na výživu maloletej A. sumou 100,- eur mesačne, vždy do 20. dňa v mesiaci vopred otcovi, odo dňa doručenia tohto rozhodnutia osobe povinnej z vyživovacej povinnosti. Matka j e o p r á v n e n á stretávať sa s maloletou A. v priebehu bežného roka každý posledný týždeň v kalendárnom mesiaci vždy od piatka od 16.30 h do nedele do 15.00 h. Počas letných prázdnin každý kalendárny rok v mesiaci júl od 01. 07. od 19.00 h do 08. 07. do 15.30 h a v mesiaci august od 01. 08. od 19.00 h do 08. 08. do 15.30 h, Počas jarných prázdnin každý párny kalendárny rok od piatka bezprostredne predchádzajúceho jarným prázdninám od 19.00 h do stredy do 15.30 h nasledujúceho týždňa a v každý nepárny kalendárny rok od stredy počas jarných prázdnin od 19.00 h do nedele do 15.30 h, Počas Vianočných sviatkov každý nepárny kalendárny rok od 23. 12. od 19.00 h do 30. 12. do 15.30 h a každý párny kalendárny rok od 31. 12. od 19.00 h do 06. 01. nasledujúceho kalendárneho roka do 15.30 h, Počas Veľkonočných sviatkov každý nepárny kalendárny rok od Zeleného štvrtka od 19.00 h do Veľkonočného pondelka do 15.30 h, Otec maloletého dieťa vždy odovzdá a matka si maloleté dieťa vždy preberie v meste K. na železničnej stanici. Otec je povinný umožniť matke pravidelný telefonický kontakt s maloletou každú nedeľu v časovom intervale od 15.00 h do 18.00 h.
II. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

